
Par valsts meža zemes nodošanu Saulkrastu novada pašvaldības īpašumā
· 1. Pamatojoties uz Meža likuma 44. panta ceturtās daļas 2. punkta "b" apakšpunktu un Publiskas personas mantas atsavināšanas likuma 42. panta pirmo daļu un 43. pantu, atļaut Zemkopības ministrijai nodot bez atlīdzības Saulkrastu novada pašvaldības īpašumā valsts nekustamo īpašumu "Jaunie kapi" (nekustamā īpašuma kadastra Nr. 8033 002 2155) ar valsts meža zemi – zemes vienību (zemes vienības kadastra apzīmējums 8033 002 1739) 5,13 ha platībā  un zemes vienību (zemes vienības kadastra apzīmējums 8033 002 1740) 5,22 ha platībā – Saulkrastu pagastā, Saulkrastu novadā (turpmāk – nekustamais īpašums), lai saskaņā ar Pašvaldību likuma 4. panta pirmās daļas 2. punktu izmantotu pašvaldības autonomās funkcijas īstenošanai – gādāt par pašvaldības administratīvās teritorijas labiekārtošanu un sanitāro tīrību.
· 2. Saulkrastu novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.
· 3. Saulkrastu novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Saulkrastu novada pašvaldība nodrošina šā rīkojuma 1. punktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.
· 5. Atmežošanu nekustamajā īpašumā īsteno akciju sabiedrība "Latvijas valsts meži". Koku ciršanas tiesības un īpašuma tiesības uz nekustamajā īpašumā nocirstajiem kokiem ir akciju sabiedrībai "Latvijas valsts meži".

